Suurbritannia Iseseisvuspartei (UKIP) uueks juhiks on ametlikult kinnitatud Euroopa Parlamendi liige Gerard Batten, kes seni juhtis erakonda esimehe kohusetäitjana pärast Henry Boltoni kiiret põrumist kõnealusel postil.
Nagu kirjutab Breitbart, on Battenil juba õnnestunud päästa UKIP pankrotist, kogudes liikmetelt 300 000 naela – kuigi ta palus neil panustada vaid kolmandiku sellest.
Samaaegselt rahasüstiga kandis Batten ette ka uute liikmete tempokast lisandumisest.
Vaid veidi enne seda oli Londoni moslemist meer Sadiq Khan väljendanud lootust “tähistada” peatselt iseseisvuspartei hinguselemineku päeva.
Batteni sõnutsi on poliitilised vaenlased sellest “rõõmust nüüd ilma jäetud.”
Tema sõnutsi on UKIP “ainus tõeline opositsioon [Briti] poliitilisele establishmentile, ning meid on nüüd tarvis rohkem kui iial varem.”
Pärast seda, kui Nigel Farage 2016. aastal võiduka Brexiti-referendumi kiiluvees iseseisvuspartei tüüri käest ära andis, on erakonda korraks juhtida jõudnud juba kolm inimest ning Batten on nüüd neljas.